**NOTĂ INFORMATIVĂ**

la proiectul de lege cu privire la modificarea unor acte legislative

|  |
| --- |
| **Denumirea autorului și, după caz, a participanților la elaborarea proiectului** |
| Proiectul de lege cu privire la modificarea unor acte legislative este elaborat de către Ministerul Finanțelor în vederea implementării punctului III al Deciziei Consiliului Suprem de Securitate nr.01/1-02-20 din 04.12.2019. |
| **Condițiile ce au impus elaborarea proiectului de act normativ, finalitățile urmărite** |
| În vederea executării obligațiilor de plată derivate din garanțiile de stat eliberate în anii 2014 și 2015, Ministerul Finanțelor în temeiul Legii nr.235/2016, a emis și a transmis la 4 octombrie 2016 Băncii Naționale a Moldovei obligațiuni de stat în sumă de 13 341,2 mil. lei. Aceasta a constituit suma creditelor neachitate Băncii Naționale a Moldovei de către „Banca de Economii” S.A., BC ”Banca Socială” S.A. și BC ”Unibank” S.A. la data emiterii obligațiunilor de stat. Obligațiunile de stat (OS) au fost emise pe termene, cuprinse între 1 an și 25 de ani, la o rată efectivă a dobânzii de 5 la sută. Dobînzile sînt achitate semianual, către data de 4 a lunilor aprilie și octombrie a fiecărui an.  În tabelul de mai jos sunt prezentate plățile care au fost efectuate până la 31 decembrie 2019, atât pentru achitarea sumei de principal cât și pentru achitarea dobânzilor aferente portofoliului de obligațiuni de stat, precum și cheltuielile care urmează a fi suportate din contul bugetului de stat până când portofoliul respectiv va ajunge la maturitate.  mil. lei   |  |  |  |  | | --- | --- | --- | --- | | **31 decembrie 2019** | **Cheltuieli privind achitarea sumei de principal** | **Cheltuieli privind achitarea dobânzii (la rata efectivă a dobânzii de 5%)** | **Costul total de deservire** | | Plăți efectuate până la data de 31 decembrie 2019 | 490,0 | 1 850,2 | 2 340,2 | | Plăți ce urmează a fi suportate (la situația din 31 decembrie 2019) | 12 851,2 | 9 332,4 | 22 183,6 | | **Total cheltuieli de deservire (2017- 2041)** | **13 341,2** | **11 182,6** | **24 523,8** |   Astfel, în scopul diminuării presiunii financiare asupra bugetului de stat pe termen mediu și lung ca urmare a deservirii obligațiunilor de stat emise în anul 2016 se impune necesitatea revizuirii Legii nr.548/1995 cu privire la Banca Naţională a Moldovei și Legii nr.235/2016 privind emisiunea obligațiunilor de stat în vederea executării de către Ministerul Finanțelor a obligațiilor de plată derivate din garanțiile de stat nr.807 din 17 noiembrie 2014 și nr.101 din 1 aprilie 2015. |
| **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene. Totodată, proiectul de lege a fost consultat și agreat cu Fondul Monetar Internațional. |
| **Principalele prevederi ale proiectului şi evidențierea elementelor noi** |
| Prin proiectul de lege se propune stabilirea în Legea nr. 548/1995 cu privire la Banca Naţională a Moldovei a unui nou mod de alocare a profitului disponibil pentru distribuire al Băncii Naționale a Moldovei la venitul bugetului de stat, în funcție de ponderea capitalului statutar în totalul obligațiunilor monetare ale Băncii Naționale a Moldovei.  În acest context, se propun și unele ajustări în Legea nr.235/2016 privind emisiunea obligațiunilor de stat în vederea executării de către Ministerul Finanțelor a obligațiilor de plată derivate din garanțiile de stat nr.807 din 17 noiembrie 2014 și nr.101 din 1 aprilie 2015. |
| **Fundamentarea economico-financiară** |
| Implementarea proiectului nu necesită alocarea unor mijloace financiare suplimentare din bugetul de stat. Totodată, prin implementarea prevederilor proiectului de lege se va asigura diminuarea poverii bugetare, legate de devalizarea sistemului bancar al Republicii Moldova, în suma profitului disponibil pentru distribuire al Băncii Naționale a Moldovei aferent anului financiar respectiv transferat la venitul bugetului de stat. |
| **Modul de încorporare a actului în cadrul normativ în vigoare** |
| Urmare a aprobării proiectului de lege va fi necesar modificarea *Acordului privind emisiunea și răscumpărarea obligațiunilor de stat în vederea executării obligațiilor Ministerului Finanțelor rezultante din garanțiile de stat*, semnat între Ministerul Finanțelor și Banca Naţională a Moldovei la 04 octombrie 2016. |